b'\n_START_ARTICLE_\nDomenico Gabrielli\n_START_SECTION_\nLiv og virke\n_START_PARAGRAPH_\nGabrielli studerte i Venezia: komposisjon  hos Giovanni Legrenzi og cello hos Petronio Franceschini. 23 april 1676 ble han medlem av Accademia Filarmonica di Bologna, bare 17 \xc3\xa5r gammel, og i 1683 blen han valgt som leder. Fra 1680 til sin d\xc3\xb8d fungerte han som cellist i kapellet ved hjembyens San Petronio, med et kort avbrekk ved hoffet i Modena fra 1687 til 1688. _NEWLINE_Gabrielli var en framtredende representant for den emilianske instrumentalmusikk-skolen som blomstret seint p\xc3\xa5 1600-tallet. Sammen med andre representanter, som Giovanni Bononcini, Pietro degli Antonii og Petronio Franceschini, var Gabrielli en pion\xc3\xa9r i \xc3\xa5 gi celloen solooppgaver, tidligere var instrumentet stort sett blitt brukt som generalbassinstrument. Hans komposisjoner for cello solo (Ricercari per violoncello), cellosonater og verk for fiolin og cello er eksempler p\xc3\xa5 denne innovative bruken av instrumentet. Ogs\xc3\xa5 i operaene og den vokale kammermusikken kan tendensen spores, om enn i mindre grad enn i Gabriellis instrumentalverk._NEWLINE_Gabrielli skrev omtrent ti operaer, fire oratorier og forskjellige andre verk.'